open-index/open-wikipedia-markdown huggingface dataset:
Notas (miestas)

**Notas** (, ) – miestas Italijoje, pietų Sicilijoje, Sirakūzų provincijoje, 32 km į pietvakarius nuo Sirakūzų, Iblėjos kalnuose, prie Asinaro upės. Verčiamasi turizmu, vyno gamyba.

Miestas žymus savo architektūros paveldu: 2002 m. Notas su kitais Noto slėnio miesteliais įtrauktas į UNESCO pasaulio paveldo sąrašą. Dauguma paminklų yra pastatyti XVIII a. Sicilijos baroko stiliumi. Yra Dučezio rūmai (dab. rotušė), Viladoratos rūmai, Noto katedra (1776 m.), daugybė kitų bažnyčių, Santa Kjaros vienuolynas (1735 m.).

Netoli miesto yra Bolonijos instituto Noto radioteleskopas.

## Istorija

Miestas susidarė iš antikinio Netumo () miesto, buvusio 8 km į šiaurę nuo dabartinio Noto. 866 m. jį užėmė arabai ir pavertė provincijos sostine, vėliau užvaldė normanai. Notas visiškai sugriautas 1693 m. Sicilijos žemės drebėjimo metu. Miestas atstatytas dabartinėje vietoje, prie Asinaro upės. 1837–1865 m. Notas buvo Sirakūzų provincijos sostinė.

## Galerija

File:Noto 2008 IMG 1384.jpg|Šv. Pranciškaus bažnyčia
File:Noto 2008 IMG 1404.jpg|Dučezio rūmai
File:Noto 2008 IMG 1380.jpg|Karališkieji vartai
File:Noto 2008 IMG 1353.jpg|Miesto panorama


## Šaltiniai
Polesės nacionalinis parkas

**Polesės nacionalinis parkas** () – saugoma gamtos teritorija rytų Lenkijoje, Liublino vaivadijoje, Polesės gamtiniame regione. Įkurtas 1990 m. ir apima 97,62 km² plotą. Administracija – Uršulino kaime.

Parkas yra Lenčnos-Vlodavos ežeryne, į šiaurę nuo Liublino aukštumos. Būdinga pelkynų ir šlapynių gausa; didžiausios šlapynės: Durne Bagnas, Mošnės ežeras, Ilgasis ežeras (*Jezioro Długie*), Orlovskio durpynas. Būdinga pelkių augmenija – kiminų plynės, liekninių beržų sąžalynai, pušų kreivamiškiai. Parke sutinkama 150 paukščių, 6 roplių, 21 žuvų, 12 varliagyvių ir 35 žinduolių rūšys (tame tarpe ūdros, briedžiai, bebrai, šikšnosparniai).
Melissa McCarthy

**Melissa Ann McCarthy** (g. 1970 m. rugpjūčio 26 d. Los Andžele, Kalifornijoje, JAV) – amerikiečių aktorė, komikė, prodiuserė, scenaristė. 

Aktorei pasaulinę šlovę pelnė vaidmuo 2011 m. filme *[[Bridesmaids]]*. Aktorės vaidyba komedijoje buvo teigiamai įvertinta kritikų, filmas pelnė jai daugybę įvairių apdovanojimų ir nominacijų. Tarp jų – nominacijos prestižiniuose Britų akademijos, Ekrano aktorių gildijos apdovanojimuose. Aktorė taip pat buvo nominuota ir „Oskarui“ bei kitiems apdovanojimams. Kiti garsesni filmai, kuriose vaidino Melissa McCarthy – „The Nines“, „Life as We Know It“, „Identity Thief“, „The Heat“, „The Hangover Part III“.

Pirmasis žymesnis aktorės vaidmuo – televizijos seriale „Gilmore Girls“, kuriame ji vaidino nuo 2000 iki 2007 m. Vėliau trejus metus atliko Denos vaidmenį ABC situacijų komedijoje „Samantha Who?“. 2010 m. Melissa McCarthy gavo pagrindinį vaidmenį seriale „Mike & Molly“. Už vaidybą seriale 2011 m. aktorė laimėjo prestižinį „Emmy“ apdovanojimą.

Porą kartą buvo NBC šou „Saturday Night Live“ kviestinė žvaigždė. 2011 m. aktorė už pasirodymą šou buvo nominuota „Emmy“ apdovanojimui.

## Filmografija

### Televizija
* *Jenny* (1997) – Melissa
* *D.C.* (2000) – Molly
* *Gilmore Girls* (2000–2007) – Sookie St. James
* *The Lost World* (2001) – Billy
* *Kim Possible* (2002–2005) – DNAmy
* *Curb Your Enthusiasm* (2004) – Pardavėja
* *Samantha Who?* (2007–2009) – Dena
* *Rita Rocks* (2009) – Mindy Boone
* *Private Practice* (2010) – Lynn McDonald
* *Mike & Molly* (nuo 2010) – Molly Flynn
* *[[Saturday Night Live]]* (2011, 2013) – Kviestinė žvaigždė

### Kinas

## ''God'' ([[1998]]) – Margaret
* *Go* (1999) – Sandra
* *Charlie’s Angels* (2000) – Doris
* *Drowning Mona* (2000) – Shirley
* *Auto Motives* (2000) – Tonnie
* *The Kid* (2000) – Padavėja
* *Pumpkin* (2002) – Cici Pinkus
* *The Third Wheel* (2002) – Marilyn
* *White Oleander* (2002) – Paramedic
* *The Life of David Gale* (2003) – Nico
* *Chicken Party* (2003) – Tot Wagner
* *Kim Possible: The Secret Files* (2003) – DNAmy
* *Cook-Off!* (2006) – Amber Strang
* *The Nines* (2007) – Margaret / Melissa / Mary
* *Shooter* (2007) – Pardavėja
* *The Captain* (2007) – Fran
* *Just Add Water* (2008) – Selma
* *Pretty Ugly People* (2008) – Becky
* *The Back-Up Plan* (2010) – Carol
* *Life as We Know It* (2010) – DeeDee
* *Bridesmaids* (2011) – Megan
* *This Is 40* (2012) – Katherine
* *Identity Thief* (2013) – Diana/Dawn Budgie
* *The Hangover Part III* (2013) – Cassy
* *The Heat* (2013) – Det. Shannon Mullins
* *Tammy* (2014) – Tammy
* Spy (2015) – Susan Cooper
Džardinis-Naksas

**Džardinis-Naksas** (, ) – miestas Italijoje, rytų Sicilijoje, Mesinos provincijoje, Jonijos jūros pakrantėje. Įsikūręs tarp Taorminos ir Skiso kyšulių, netoli Alkantaros upės žiočių. Išvystytas turizmas. Mieste yra XVI a. Skiso pilis, Vigancos bokštas, keletas bažnyčių. Pajūryje driekiasi smėlio paplūdimiai.

## Istorija

Dabartinio miesto vietoje 734 m. pr. m. e. įkurta seniausia graikų kolonija Sicilijoje – ***Naksas*** (). Čia stovėjo Apolono šventykla. Naksas niekad neišaugo į didelį miestą – jį nurungė Sirakūzai, Katanija. Viduramžiais tai buvo žvejų gyvenvietė, kurią dažnai puldinėjo berberų piratai. Po vieno iš tokių antpuolių, 1544 m. surengto Hairedino Barbarosos, Naksas įtvirtintas – pastatyta tvirtovė, stebėjimo bokštas. Po 1970 m. tapo kurortine gyvenviete.

## Galerija

File:Giardini Naxos 3.JPG|Miesto gatvė
File:Schisò Castle.jpg|Tvirtovė
File:Vignazzi Tower.JPG|Vignacos bokštas


## Šaltiniai
Sent Andrusas

**Sent Andrusas** (, , ) – miestas Faife, Škotijoje. Pavadintas apaštalo Andriejaus garbei. Sent Andruso universitetas yra trečiasis seniausias anglakalbių šalyse, seniausias Škotijoje ir vienas prestižiškiausių Jungtinėje Karalystėje. Universitetas yra neatskiriama miesto dalis, nes semestro metu, studentai sudaro maždaug trečdalį miesto gyventojų. Sent Andrusas turi 16 680 gyventojų ir yra penkta didžiausia gyvenvietė Faifo srityje.

Bažnyčia Sent Andruse buvo svarbi nuo maždaug VIII a., taip pat nuo XI a. ne ką mažesnį vaidmenį vaidino vyskupija. Gyvenvietė augo į vakarus nuo Sent Andruso katedros, kuri tapo Škotijos bažnytine sostine ir išliko iki 1560 m., Škotijos reformacijos. Žymioji katedra buvo didžiausia Škotijoje, dabar likę griuvėsiai.

Sent Andrusas dar žinomas dėl golfo. 1754 m. buvo įkurtas Karališkasis senasis golfo klubas (*Royal and Ancient Golf Club*), institucija, kuri pasaulyje vykdo žaidimo teisės aktų leidybą (išskyrus Jungtinėse Amerikos Valstijose ir Meksikoje). *The Open Championship* yra seniausias golfo čempionatas.

## Pavadinimo kilmė

Seniausias žinomas gyvenvietės pavadinimas buvo *Muckross* (, „šerno galva“ (pusiasalis)). Po religinės gyvenvietės įkūrimo, maždaug 370 m., pavadinimas pakeistas į *Cennrígmonaid*. Senąja gėlų kalba, susideda iš elementų: *cenn* (galva, pusiasalis), *ríg* (karalius) ir *monaid* (durpynas). *Cell Rígmonaid* buvo suanglinta į *Kilrymont*. Šiuolaikine gėlų kalba – *Cill Rìmhinn*.

Miesto pavadinimas kilęs, iš, kaip manoma, čia palaidotų apaštalo Andriejaus palaikų. Pagal legendą, šventas Regalus atnešė relikviją į *Kilrymont*. Toje vietoje, kur šventykla buvo įkurta, už jų saugojimą ir pagarbą, *Kilrymont* buvo pervadintas šventojo garbei.

## Šaltiniai
Slovinų nacionalinis parkas

**Slovinų nacionalinis parkas** () – saugoma gamtos teritorija šiaurės Lenkijoje, Pamario vaivadijoje, Baltijos pakrantėje tarp Lebos ir Rovų. Įkurtas 1967 m. ir apima 186,18 km² plotą. Administracija – Smoldzino kaime.

Parkas apima pelkėtą Lebo ežerą ir jį nuo jūros skiriančią neriją. Šioje nerijoje gausu vėjo pustomų kopų, kurių aukštis vidutiniškai siekia 30 m. Aukščiausia vieta – Rokvolas (115 m). Be Lebo ežero dar į parką įeina Gardno ežeras; šis ežeras, kaip ir Lebas, seniau buvo jūros įlanka. Aplink veši pušynai, ežerų pakrantėse liumpso pelkės. Parke sutinkamos 257 paukščių rūšys, įvairūs žinduoliai.

Senovėje dabartinėje parko vietoje gyveno slovinų gentis. Jų kalba išnyko XX a. vid. Kliukų kaime yra slovinų kultūros etnografinis muziejus.


File:Słowiński National Park - Nature 18.jpg|Pelkėti miškai
File:Łebsko jezioro.jpg|Lebo ežeras
File:Kluki Skansen 02.jpg|Kliukų etnografinis muziejus
File:Słowinski National Park - bagno 01.jpg|Velke Bagno pelkė
Teiportas

**Teiportas** () – miestelis Škotijoje, šiaurės rytų Faifo pakraštyje. Išsidėstęs prie Tėjaus upės ir Tėjaus užutėkio.

## Istorija
Pirmasis miestelio pavadinimas buvo *Partan Craig*. 1415 m. buvo pervadintas į *Portincragge* ir XV amžiaus gale buvo žinomas kaip *Port-in-Craige*. 1598 m. gyvenvietė gavo miestelio chartiją ir buvo pervadinta į *Ferry-Port on Craig*.

## Šaltiniai
Šiandien aš, rytoj – tu!

**Šiandien aš, rytoj – tu!** () – 1968 m. italų sukurtas vesternas, kurio vienas iš scenarijaus autorių yra vėliau išgarsėjęs siaubo filmų režisierius Dario Argento.

## Pagrindiniai aktoriai
: *Aktorius – vaidmuo*
* Brett Halsey – Bilas Kajova / Montgomeris Fordas
* Bud Spencer – O‘Banonas
* Wayde Preston – Džefas Miltonas
* Jeff Cameron – Moreno 
* Franco Borelli – Bani Foksas / Stenlis Gordonas
* Dana Ghia – Miranda Kajova
* Tatsuya Nakadai – Džeimsas Elfego

## Turinys

Po 5 metų, praleistų kalėjime už indėnės žmonos nužudymą, kurio jis nepadarė, į laisvę išeina buvęs turtingas paveldėtojas Bilas Kajova. Už likusius pinigus jis nusamdo 4 vyrus, kurie jam padėtų susidoroti su tikruoju nusikaltėliu Džeimsu Elfego.

Pastarasis, surinkęs indėnų ir dezertyrų gaują, plėšikauja prerijose ir niekas negali jo sulaikyti. Radę apiplėštą furgoną, persekiotojai pasidalina į 2 grupes. Bilas ir O‘Banonas atvyksta į nedidelį miestelį, kuriame susiduria su Elfego žmonėmis ir yra paimami į nelaisvę.

Išvydęs savo varžovą, Elfego ketina apiplėšti kariuomenės furgoną, gabenantį pinigus ir palikti įkalčius, vedančius pas Bilą, tačiau, pagrindinei gaujai išvykus, likę 3 samdiniai juos išvaduoja.

Bilas su savo žmonėmis leidžiasi į kelią, palikdamas aiškius pėdsakus ir taip viliodamas Elfego, kuris, pamatęs, kad įkaitai pabėgo, leidžiasi juos vytis. Galiausiai Bilas įvilioja juos į mišką, kuriame naktį imasi po vieną naikinti visą priešininko gaują.
Italijos futbolas 2013–2014 m.

**[[Italija|Italijos]] futbolo varžybos [[2013]]–[[2014]] m.**
*  prasidėjo 2013 m. rudenį, baigėsi 2014 m. pavasarį;
* s turnyras prasidėjo 2013 m. rudenį, finalas įvyko 2014 m. pavasarį.

## 2013–2014 m. [[Serie A]]
* **[[Serie A]]** – aukščiausioji futbolo lyga. Dalyvavo 20 komandų.
* Čempionų titulą apgynė Juventus FC ekipa.
* Antrus metus iš eilės oficialų lygos kamuolį teikė NIKE kompanija.

### Komandos

Iš viso sezone dalyvavo 20 komandų – 13 aukščiausias vietas pelniusių 2012 m. sezone ir 3 paaukštintos iš Serie B čempionato. Pirmą kartą komandos istorijoje į Serie A pateko U.S. Sassuolo Calcio komanda iš Sasuolo.

Pirmą kartą Serie A istorijoje sezone vyko net 5 miestų derbiai – Milano (Internazionale ir Milan), Turino (Juventus ir Torino), Romos (Lazio ir Roma), Genujos (Genoa ir Sampdoria) bei Veronos (Chievo ir Hellas Verona).

Čempionais likus trims turams iki sezono pabaigos trečią kartą iš eilės tapo Juventus ekipos futbolininkai.

Komandos pagal Italijos regionus:

### Galutinė lentelė
* Juventus FC tapo šalies čempionais.

* Dėl finansinių problemų 6 vietą užėmusi Parma ekipa negali žaisti Europos turnyruose, tad jos vietą juose užims 7-ta likusi Torino.

Snaiperiai:

Daugiausia rezultatyvių perdavimų atliko:

## 2013–2014 m. [[Italijos futbolo taurė]] ''(Coppa Italia)''
* **[[Italijos futbolo taurė]]** () – pagrindinis atkrentamųjų varžybų tipo Italijos futbolo turnyras, organizuojamas Italijos futbolo federacijos.
* Taurės laimėtojais tapo SSC Napoli.
#### Finalo ir pusfinalio rungtynės

### Finalo rungtynės

## Išnašos

## Nuorodos
* RSSSF duomenų bazė
* Foot.dk archyvas
* SOCCERWAY
Absorberis

**Absorberis** ( 'sugeriu') – aparatas dujoms, garams sugerti, dujų mišiniui išskirstyti į sudėtines dalis, ištirpinant vieną arba keletą to mišinio komponentų skystyje, vadinamame absorbentu. Absorberis yra kolonėlė su įkrova arba lėkštelėmis, į kurią iš apačios leidžiamos dujos, o iš viršaus – skystis; dujos iš absorberio išleidžiamos viršuje, o skystis – apačioje. Absorberis naudojamas chemijos, naftos perdirbimo ir kitose pramonės šakose.
Acetaldehidas

**Acetaldehidas** (arba **acto aldehidas**, **etanalis**) CH3CHO – bespalvis aštraus kvapo skystis, gerai tirpsta vandenyje, alkoholyje, eteryje. Virimo temperatūra 20,8 °C. Pasižymi aldehidų savybėmis. Acetaldehidas gaunamas, hidratuojant acetileną su gyvsidabrio druskomis (Kučerovo reakcija) arba oksiduojant etilo alkoholį. Iš acetaldehido gaminama acto rūgštis, butadienas, kai kurios kitos organinės medžiagos, aldehidiniai polimerai.

Anglies apykaitos proceso metu susidaro gyvuose organizmuose.

## Išnašos
Acetamidas

**Acetamidas** CH3CONH2 – acto rūgšties amidas. Adatos formos kristalai kvepiantys pele, išskindantys drėgname ore. Gerai tirpsta vandenyje ir karštame spirite, praktiškai netirpsta benzole ir eteryje.

Kaitinant acetamidą sauso HCl srovėje gaunamas amonio chloridas ir diacetamidas (CH3CO)2NH.

Vartojamas kaip organinių junginių tirpiklis, higroskopinis. Acetamidas vartojamas popieriaus, odos gamyboje.

Acetamidas yra pakankamai stiprus junginys, kuris praktiškai nesuyra esant virimo temperatūrai (221,5 °C) prie normalaus slėgio. Acetamidą labai lėtai ardo šaltos rūgštys ir šarmai.

Gamtoje acetamidas yra randamas mineralo pavidalu.
Absorbcija

**Absorbcija**, **absorbavimas** ( „sugėrimas“) – reiškinys, kai kietieji kūnai arba skysčiai visu tūriu sugeria (ištirpina) kitas medžiagas. Absorbcija susijusi su medžiagos tirpimu absorbente arba su chemine sąveika (chemosorbija). Absorbcija naudojama pramonėje dujų mišiniams išskirstyti, dujoms valyti, įvairiems produktams gaminti (sieros rūgščiai – absorbuojant SO3; druskos rūgščiai – absorbuojant HCl dujas), medžiagų mišiniams išskaidyti, radiochemijoje ir analizinėje chemijoje elementų mišiniams išskirstyti, gryniems radioaktyviems elementams išskirti.
Jo Didenybės Vyriausybė

**Jo Didenybės Vyriausybė** (**Jos Didenybės Vyriausybė**, kai valdo moteris; , trumpinys *HMG*) – formalus terminas, siejamas su Tautų Sandraugos karalysčių vyriausybėmis. Pradėtas naudoti dar Britų imperijos pakilimo laikais ir paveldėtas bei integruotas nuo jos atskilusiose šalyse.

## Istorija

Britų imperijoje terminą „Jos/Jo Didenybės Vyriausybė“ pradžioje vartojo tik imperijos vyriausybė Londone. Imperijai byrant buvusios kolonijos susijungė į Tautų Sandraugą, tapdamos lygiateisėmis autonominėmis valstybėmis jos sudėtyje – dominijomis, įėjusiomis į Britanijos imperiją ir pripažinusiomis jos karalienę arba karalių valstybės vadovu. Nuo 1920–1930–ųjų metų kreipimosi formą „Jo Didenybės Vyriausybė“ pradėjo vartoti Jungtinės Karalystės ir dominijų vyriausybės, kad atskirtų nepriklausomas jurisdikcijas, tokias kaip Jo Didenybės Vyriausybė Laisvojoje Airijos valstybėje. Kolonijų, valstybių ir provincijų vyriausybės, kita vertus, toliau vartojo trumpesnį [regiono/teritorijos] Vyriausybės terminą, kuris praktiškai buvo naudotas buvusiose dominijose bei tapo priimtinu ir dabar, pvz., Jos Didenybės Australijos Vyriausybė, Jos Didenybės Gibraltaro Vyriausybė.

## Termino vartojimas

Terminas vartojamas norint pabrėžti, kad Sandraugos šalies ar, nors mažiau priimtina, jos teritorinio darinio, vyriausybė priklauso valdančiajam suverenui, o ne ministrų kabinetui ar ministrui pirmininkui. Konkrečios vyriausybės gali būti apibrėžiamos pagal tuo metu kabinetui vadovaujančio ministro pirmininko vardą: Meidžoro vyriausybė, Kamerono vyriausybė ir pan.

Šiuo metu dauguma Sandraugos šalių vyriausybių, priešingai nei pačioje Jungtinėje Karalystėje (čia dažnai pavartojamas trumpinys „HMG“), grįžo prie [regiono] vyriausybės pavadinimo termino formos su „Jos Didenybės vyriausybė“, paprastai naudojamo formaliomis aplinkybėmis. Tokiose federacinėse šalyse, kaip Australija, Kanada, šiuo terminu įvardijamos  ir jų federalinių subjektų (provincijos, valstijos) vyriausybės, pvz., Jos Didenybės Naujosios Škotijos Provincijos Vyriausybė.

## Taip pat skaitykite

* Jungtinės Karalystės Vyriausybė

## Šaltiniai
Acetilacetonas

**Acetilacetonas** (diacetilmetanas, CH3–CO–CH2–CO–CH3) su metalų jonais sudaro patvarius kompleksinius junginius, kurie vartojami analizinėje chemijoje Be, Cu, Cr, Fe ir kitiems metalams nustatyti ir atskirti; radiochemijoje – radioaktyviems izotopams išskirti. Acetilacetonas naudojamas organinėje sintezėje.
Acetilceliuliozė

**Acetilceliuliozė**, *celiuliozės acetatas* – celiuliozės acto rūgšties esteriai. Gaunama, veikiant celiuliozę acto rūgšties anhidridu. Acetilceliuliozės žaliava yra medvilnė arba medienos celiuliozė. Acetilceliuliozė labai atspari šviesai, nedega, pasižymi geromis fizinėmis-cheminėmis savybėmis. Vartojama fotografijos ir kino juostų, acetatinio pluošto, plastikų, lakų ir kt. gamyboje.
Acikliniai junginiai

**Acikliniai junginiai** – organiniai junginiai, kurių molekulėse nėra ciklų ir visi anglies atomai vieni su kitais sujungti į tiesias arba šakotas (atviras) grandines. Skiriamos dvi pagrindinės aciklinių junginių grupės – prisotintieji angliavandeniliai, kuriuose visi anglies atomai sujungti tik viengubomis jungtimis (pvz., metano homologinė eilė), ir neprisotintieji angliavandeniliai, kuriuose tarp anglies atomų, be paprastųjų (viengubų) jungčių, yra taip pat dvigubos, trigubos jungtys (pvz., etileno, acetileno eilės).

Gaunami iš gamtinės žaliavos arba sintezės būdu.

## Šaltiniai
Aduktas

**Aduktas** – molekulinis junginys, kuris susidaro susijungus molekulėms. Dažniausiai aduktais vadinami molekuliniai junginiai, sudaryti iš valentingumo atžvilgiu prisotintų medžiagų. Aduktai paprastai gaunami sumaišius komponentus. Aduktai naudojami pramonėje angliavandeniliams iš jų mišinių išskirti, analizinėje chemijoje įvairiems elementams atskirti ir nustatyti, radiochemijoje ir cheminėje technologijoje.

Aduktai dažniausiai formuojasi reaguojant Levio rūgštims su Levio bazėmis. Vienas pavyzdžių - aduktai tarp Levio rūgšties borano ir deguonies atomo Levio bazių, tetrahidrofurano (THF): BH3·O(CH2)4 arba dietilo eterio: BH3·O(CH3CH2)2.

## Išnašos
Agaras (medžiaga)

**Agaras (agaragaras)** (malaj. *agaragar* – dumbliai) – į želatiną panašus produktas, gaunamas iš kelių rūšių jūros dumblių. Jis yra polisacharidų agarozės ir agaropektino mišinys. Maistinių priedų klasifikatoriuje žymimas E406

## Gavyba
Agaras išgaunamas iš raudonųjų ir rudųjų dumblių, augančių Ramiajame vandenyne ir Baltojoje jūroje. Jis yra dumblių sienelių sudėtinė dalis. Agaras yra išgaunamas iš *[[Gelidium cartilagineum]]*, *[[Gracilaria confervoides]]* ir kitų rūšių dumblių.

## Naudojimas
Agaras tirpsta karštame vandenyje (85 °C temperatūroje), atšaldytas (iki 32-35 °C) tirpalas sustingsta į drebučius. Stangriems drebučiams pakanka 1-1,5% agaro tirpalo. Neturi nei skonio, nei kvapo. Agaras turtingas jodu, kalciu, geležimi bei kitais naudingais mikroelementais. Vartojamas chemijoje, mikrobiologijoje kietoms mitybinėms terpėms ruošti, medicinoje, konditerijos pramonėje (marmelado, pastilių gamyba).

## Šaltiniai
Akaricidai

**Akaricidai** ( 'erkė' +  'žudau') – cheminiai preparatai erkėms žemės ūkio kultūrų, produktų kenkėjams, naminių gyvulių ir paukščių parazitams naikinti. Tai siera ir įvairūs sieros, chloro bei fosforo organiniai junginiai.
Akrilo nitrilas

**Akrilo nitrilas**, *akrilo rūgšties nitrilas*, *vinilo cianidas*, CH2=CHCN – bespalvis judrus savotiško kvapo skystis, virimo temperatūra 77&nbsp;°C. Akrilo nitrilo ir oro mišinys, turintis 3–17% akrilo nitrilo, sprogsta. Nuodingas. Vartojamas kai kurių rūšių sintetinio kaučiuko gamyboje. Polimerizuojant akrilo nitrilą, gaunamas sintetinis pluoštas nitronas.
Akroleinas

**Akroleinas** (akrilo aldehidas) CH2=CH–CHO – bespalvis, lakus, nemalonaus kvapo skystis, virimo temperatūra 52,5&nbsp;°C, lengvai užsiliepsnoja. Neprisotintasis aldehidas, oro deguonis oksiduoja jį į akrilo rūgštį; lengvai polimerizuojasi, gerai tirpsta alkoholiuose ir kituose organiniuose tirpikliuose. Susidaro, kaitinant riebalus, aliejus. Gaunamas, šildant gliceriną su vandenį atimančiomis medžiagomis. Vartojamas plastikų, dirbtinių dervų gamyboje, organinėje sintezėje (pvz., glicerino sintezėje). Erzina gleivinę.
Akrichinas

**Akrichinas** – akridino darinys; geltoni, kristaliniai tirpūs vandenyje, kartaus skonio milteliai. Vartojamas kaip vaistas nuo maliarijos. Tirpsta vandenyje (prie + 20 °С iki 3 %; tirpumas didėja šildant tirpalą). Atskiesti vandens tirpalai fluorescuoja.

## Istorija
Antrajame pasauliniame kare Akrichinas plačiai naudotas tarp Aljanso pajėgų Šiaurės Afrikoje ir Tolimųjų Rytuose apsisaugoti nuo maliarijos.

## Šaltiniai
Mažoji Rita keliauja į Vakarus

**Mažoji Rita keliauja į Vakarus** () – 1967 m. italų sukurta muzikinė vesternų parodija apie kauboję Mažąją Ritą, kuri, padedama indėnų vado Sėdinčio Jaučio, stengiasi surinkti ir sunaikinti kuo daugiau aukso, nes šis neša baltiesiems žmonėms tik blogį. Tam ji turi įveikti geriausius Laukinių Vakarų šaulius Gringo ir Džango.

Pagrindinį vaidmenį filme sukūrė populiari septintojo dešimtmečio italų dainininkė Rita Pavone.

## Pagrindiniai aktoriai
: *Aktorius – vaidmuo*
* Rita Pavone – Mažoji Rita
* Terence Hill – Juodoji Žvaigždė
* Lucio Dalla – Frensis 
* Kirk Morris – Gringo
* Gordon Mitchell – Sėdintis Jautis
Acetatai

**Acetatai** – acto rūgšties druskos, tirpios vandenyje. Gaunami tirpinant oksidus, hidroksidus arba kai kurias druskas (pvz., karbonatus) acto rūgštyje (pvz., natrio acetatas CH3COONa, amonio acetatas CH3COONH4).

## Šaltiniai
Abrazyvinės medžiagos

**Abrazyvinės medžiagos**, **abrazyvai** ( – nugrandymas) – labai kietos natūralios ir dirbtinės medžiagos, naudojamos šlifuoti, galąsti, pjauti, taip pat ugniai atsparioms medžiagoms, kaitintuvams, švitriniam popieriui gaminti. Natūralios abrazyvinės medžiagos: deimantas, korundas (švitras), kvarcas ir jo atmainos, granatas, pemza ir.kt. Dirbtinės abrazyvinės medžiagos: karborundas, elektrokorundas, boro karbidas ir kt. Kiečiausias iš visų gamtinių ir dirbtinių abrazyvinių medžiagų yra deimantas.

## Abrazyviniai mineralai

Abrazyvai gali būti klasifikuojami kaip gamtiniai arba sintetiniai. Kai kurie natūralūs abrazyvai yra:

* Kalcitas (kalcio karbonatas)
* Korundas (negrynas korundas)
* Deimanto dulkės (sintetiniai deimantai yra plačiai naudojami)
* Novakulitas
* Pemzos dulkės
* Geležies(III) oksidas
* Smėlis

Dirbtiniai (sintetiniai) abrazyvai:
* Borazonas
* Sausas ledas
* Stiklo milteliai
Acetilacto rūgšties etilo esteris

**Acetilacto rūgšties etilo esteris** CH3COCH2COOC2H5 – bespalvis judrus gaivinančio kvapo skystis, vartojamas farmaciniams preparatams (piramidonui, akrichinui, vitaminui B1), taip pat spalvotos fotografijos dažams, įvairioms organinėms medžiagoms gaminti.
Adipino rūgštis

**Adipino rūgštis** HOOC(CH2)4COOH – dikarboninė organinė rūgštis. Bespalviai kristalai, lydimosi temperatūra 149–150 °C. Svarbi sintetinio pluošto – nailono gamyboje. Adipino rūgšties esteriai vartojami kaip plastifikatoriai ir tepalai.
Acetileniniai angliavandeniliai

**Acetileniniai angliavandeniliai**, **alkinai** (CnH2n-2) – atviros grandinės neprisotintieji angliavandeniliai, kurių molekulėse tarp anglies atomų yra ne mažiau nei viena triguba jungtis. Gaunami dvi vandenilio halogenido molekules atėmus iš 1,2‑ arba 1,1‑dihalogenalkanų. Pasižymi prijungimo reakcijomis. Kaip ir kiti angliavandeniliai, alkinai paprastai yra hidrofobiški.

Svarbiausias šiai grupei priklausantis junginys – acetilenas.

## Išnašos
Akmens anglių derva

**Akmens anglių derva**, *kokso derva*, *akmens anglių degutas* – klampus juodas, būdingo fenolių kvapo skystis, gaunamas kokso cheminėse ir dujų gamyklose koksuojant akmens anglis. Akmens anglių derva – sudėtingas dažniausiai aromatinių junginių (benzolo, toluolo, ksilolo, naftalino, antraceno, fenolio ir daugelio kitų) mišinys; akmens anglių derva yra žaliava jiems gauti. Vartojama taip pat, tiesiant kelius, statybinėje pramonėje ir energetiniais tikslais.
Akceptorius

**Akceptorius** ( – gavėjas, priėmėjas) – atomas (jonas) arba atomų grupė, prisijungianti elektronus ir sudaranti chemine jungtį, tam panaudodama laisvą orbitalę ir donoro laisvą elektronų porą.
Akytosios plastmasės

**Akytosios plastmasės**, **akytieji plastikai** – labai lengvos plastinės medžiagos, gaunamos iš įvairių sintetinių polimerų. Sustingusių putų struktūros. 

Akytosios plastmasės yra geri šilumos, garso ir elektros izoliatoriai. Cheminės ir mechaninės akytųjų plastmasių savybės ir jų atsparumas šilumai labai priklauso nuo pradinių polimero savybių, o izoliacinės savybės – nuo fizinės sandaros. Akytosios plastmasės gaunamos iš visų šiuo metu žinomų polimerų. Vienos akytosios plastmasės turi uždaras poras (putplasčiai), kitos – atviras (poroplastikai), kurių atskiros akutės arba poros jungiasi viena su kita ir su aplinka. Akytosios plastmasės vartojamos aviacijos pramonėje, baldų pramonėje, gyvenamųjų namų statyboje ir kt.
Akridinas

**Akridinas**, C13H9N, tai šviesiai geltoni kristalai, lydimosi temperatūra 111°C, turi silpnų bazinių savybių, chemiškai patvarus. Yra akmens anglių dervoje. Akridinas – pradinė medžiaga dažų ir vaistų sintezei.
Akrilamidas

**Akrilamidas** CH2=CHCONH2 – bespalviai kristalai, tirpūs vandenyje, metilo, etilo alkoholiuose, acetone. Akrilamidas gaunamas, hidrolizuojant akrilo nitrilą. Didelę reikšmę turi polimerai, gauti iš akrilamido.

## Akrilamidas maisto pramonėje
### Junginio susidarymas ir požymiai
Akrilamidas susidaro aukštesnėje nei 120°C temperatūroje apdorojant maisto produktus, kuriuose gausu angliavandenių (pvz., krakmolas, cukrus, gliukozė, fruktozė), reaguojant cukrams ir amino rūgščiai asparaginui. Svarbu pažymėti tai, kad esminis faktorius yra temperatūra, o ne apdorojimo būdas kuriuo ji pasiekiama. Dėl šios reakcijos kepami ar kitaip skrudinami maisto produktai įgauna rudą spalvą ar atspalvį, savitą aromatą ir skonį.

### Akrilamido šaltiniai
Junginys dažniausiai aptinkamas keptuose bei aliejuje virtuose produktuose, kuriuose gausu angliavandenių, pvz., bulvių traškučiai, gruzdintos bulvės, aliejuje virta duona, skrudinti dribsniai, grūdai ar kruopos, džiūvėsėlių apvalkalai.
Nesusidaro verdant vandenyje ar troškinant, neaptinkamas šviežiuose produktuose.

### Susidarantis kiekis
Akrilamido kiekis maiste priklauso nuo naudojamos žaliavos, apdorojimo temperatūros, laiko, produkto drėgmės. Akrilamido susidarymas spartėja didinant temperatūrą ir mažėjant produkto drėgmei.

Susidarantis kiekis proporcingas angliavandenių koncentracijai produkte ir apdorojimo temperatūrai bei laikui. Varijuoja tarp 150−4000 μg/kg produkto angliavandenių pagrindu, ir 5−50 μg/kg produkto baltymų pagrindu.

### Biologinis poveikis
Akrilamidas – dirginanti skrandžio audinius neurotoksiška kancerogeninė medžiaga. 

Saugia suvartoti paros norma laikoma iki 2,6 μg vienam kūno kilogramui, viršijant pastebima reikšmingai padidėjusi onkologinių susirgimų bei skrandžio ligų rizika ar paūmėjimas.
Nuo 40 μg vienam kūno kilogramui veikia neurotoksiškai.

## Šaltiniai
Akrilatai

**Akrilatai** – akrilo rūgšties druskos ir esteriai CH2=CHCOOR; čia R – alkilo radikalas (CH3, C2H5 ir kt.). Akrilatai lengvai polimerizuojasi. Vartojami polimerų gamyboje.
Aktingumas

**Aktingumas** (jonų) – efektyvi (tariama) jonų koncentracija tirpale, atsižvelgus į elektrostatinę sąveiką tarp jonų. Aktingumas skiriasi nuo medžiagos koncentracijos tam tikru dydžiu. Aktingumo (*a*) ir medžiagos koncentracijos tirpale (*c*, g-jon/l) santykis, t. y. jonų aktingumas, kai koncentracija 1 mol/l, vadinamas aktingumo koeficientu: γ = *a*/*c*.
Aktyvatorius

**Aktyvatorius** ( 'aktyvus, veiklus').

Chemijoje:
# medžiaga (promotorius), didinanti katalizatoriaus aktyvumą, selektyvumą arba patvarumą. Pvz., amoniako sintezės katalizatorius geležis turi keletą procentų aktyvuojančių medžiagų Al2O3, K2O. Vanadžio (V) oksidą – SO2 oksidacijos į SO3 katalizatorių – aktyvuoja šarminių metalų oksidų priedai;
# elementų atomai, kurių nedaug įterpiama į kristalofosforų gardelę ir kurie su juos supančius gardelės atomais sudaro kristalofosforų liuminescencijos centrus. Cinko sulfido kristalofosforo aktyvatorius yra Cu, Ag, Au, Mn, retųjų žemių elementai; fluorito CaF2 – retųjų žemių elementai;
# medžiaga, spartinanti koroziją, pvz., vandenilio jonai, ištirpęs vandenyje deguonis;
# medžiaga, skatinanti fermentų veiklą.
Batersto sala (Australija)

**Batersto sala** () – sala Timoro jūroje, Tivi salų grupėje prie šiaurinių Australijos krantų (Šiaurinės teritorijos). Nuo gretimos Melvilio salos atskirta siauru sąsiauriu. Plotas – 2040 km².

Sala kalvota, jos aukštis siekia 258 m. Apaugusi ekvatorinėmis džiunglėmis. Kartu su Melvilio sala nuo atviros jūros atskiria Darvino uostamiestį.

Batersto saloje gyvena ~1640 gyventojų. Jų dauguma – Australijos aborigenai, priklausantys tivi genčiai. Pagrindinė gyvenvietė – Vurumijanga (*Wurrumiyanga*).

Sala pavadinta britų politiko Henry Bathurst garbei. 1910–1938 m. Batersto saloje veikė Pranciškaus Ksavero Gsell katalikų misija.

## Šaltiniai
Bateniovo kalvagūbris

**Bateniovo kalvagūbris** (, ) – kalvagūbris Rusijoje, Chakasijoje, pietrytinis Kuznecko Alatau pratęsimas. Skiria Čiulymo-Jenisiejaus dubumą šiaurėje nuo Sydo-Jerbino dubumos pietuose. Ilgis ~100 km. Aukštis siekia 1249 m (Chazyrgono k.).

Sudarytas iš klinties, dolomito, taip pat tufo, skalūnų intruzų. Yra vario ir molibdeno rūdų telkinių. Pietvakariniai šlaitai apaugę beržų ir maumedžių miškais, šiaurės rytiniai – kalnų miškastepe.

## Šaltiniai
Paskelbtos mirties kronika

**Paskelbtos mirties kronika** – 1987 m. sukurta drama pagal garsaus Kolumbijos rašytojo Gabrielio Garsijos Markeso romaną. Juostos premjera įvyko Kanų kino festivalio metu.

Vienus pagrindinių vaidmenų filme sukūrė tuo metu dar mažai žinomas britų aktorius Rupertas Everetas ir garsaus prancūzų aktoriaus Aleno Delono sūnus Anthony bei populiari italų aktorė Ornela Muti.

## Pagrindiniai aktoriai
: *Aktorius – vaidmuo*
*Ornella Muti – Andžela Vikario
*Rupert Everett –  Bajardo San Romanas
*Gian Maria Volonté – Kristobalis Bedoja
*Anthony Delon – Santjago Nasar
*Lucia Bosé – Placida Linero
*Irene Papas – Andželos mama
*Sergi Mateu – jaunasis Kristobalis
Gintaro stadionas (Kaunas)

**Gintaro stadionas** – įvairios pakirties stadionas Kaune, Taikos pr. 131. Šalia futbolo aikštės, už 150 m įrengta tarptautinius išmatavimų standartus atitinkanti beisbolo aikštelė. Stadione žaidžia daugkartinis Lietuvos čempionas Kauno beisbolo klubas „Lituanica“. Futbolo lauke žolės veja prižiūrėta, sėdimų vietų nėra, išlikę betoniniai buvusių žiūrovų tribūnų karkasai.

Stadionas plyti kelių profesinių mokyklų kaimynystėje. Tai buvęs profesinių mokyklų stadionas, kuriame buvo žaidžiamas futbolas, vyko lengvosios atletikos ir kitos varžybos. Sovietmečiu sporto bazę prižiūrėjo 4 žmonės. Šiuo metu profesinės mokyklos, pačios sunkiai išsilaikydamos, sporto aikštynams lėšų skirti neišgali. Nesaugomas stadionas seniai siaubiamas.

## Istorija

Įrengtas vėlyvuoju sovietmečiu, kai jį valdžiusi „Gintaro“ sporto draugija čia persikėlė iš Santakos stadiono. 1990 m. stadione buvo sintetine danga iškloti bėgimo takai, tačiau pats stadionas buvo apkrautas statybiniu laužu.

2010 m. Kauno miesto savivaldybė kartu su Lietuvos sporto universitetu, Kauno apskrities beisbolo klubu, Kauno sporto klubu „Gintaras“, viešąja įstaiga „Sporto olimpas“ ir Kauno miesto neįgaliųjų draugija įsteigė viešąją įstaigą „Kauno sporto miestelis“. Ši įstaiga savo funkcijos neatliko ir stadionas liko apleistas, todėl 2016 m. stadionas ir kiti sporto įrenginiai buvo perduotas Švietimo ir mokslo ministerijai.

Beveik 11 ha apleistame sklype Kauno miesto savivaldybės taryba buvo patvirtinusi modernaus sporto centro lengvaatlečiams ir kitų sporto šakų atstovams viziją. Tačiau nė nepradėtas įgyvendinti projektas – jis įšaldytas, seno stadiono likučiai dūla, sporto miestelio idėją jau keletą metų skandina buvusių žemės savininkų ambicijos ir nesibaigiantys teismų procesai. Nutarta teritoriją paimti visuomenės poreikiams. Dar vienas teismų maratonas prasidėjo, kai savivaldybė ilgam laikotarpiui panaudai perdavusi dalį minėtos teritorijos sumanė ją susigrąžinti iš sporto klubo „Gintaras“.

Ambicingas projektas, skambiai pavadintas „Kauno sporto miesteliu“, yra įstrigęs. Sklypas buvo tapęs bešeimininkiu – kadangi buvo išregistruotas, jis netapo nei sporto klubo, nei valstybės nuosavybe.

## Galerija

Gintaro stadionas. Kaunas.JPG|Tribūnos prie futbolo aikštės
Gintaro stadionas. Beisbolo aikštelė.JPG|Beisbolo aikštelė


## Šaltiniai

## Nuorodos
* Fotoreportažas: Kauno „Gintaro“ stadionas
Batikaloa

**Batikaloa** (, , ) – miestas rytų Šri Lankoje, 111 km į pietryčius nuo Trinkomalio, Bengalijos įlankos dalies, Batikaloa lagūnos, pakrantėje. Rajono centras. Yra jūrų uostas, geležinkelio stotis. Ryžių auginimo regiono prekybinis centras. Verčiamasi žvejyba, kokospalmių auginimu. Vystomas turizmas. Batikaloa žinoma dėl jos įlankoje susidarančių neįprastų garsų, vadinamų „žuvų dainavimu“.

## Istorija

Batikaloa žinoma nuo senovės, tačiau kaip šiuolaikinis miestas pradėjo kurtis 1622 m., portugalams pastačius fortą. 1638 m. jį užėmė olandai. Į miestą kėlėsi nemažai kolonizatorių iš Europos, kurių palikuonys čia gyvena iki šių dienų.


File:Batticaloa Lighthouse Evening Time.jpg|Švyturys
File:Batticaloa Portuguese fort.jpg|Portugalų fortas
File:Batticaloa lagoon, sunset.jpg|Lagūna
 Kallady Bridge Batticaloa.jpg|Kaladi tiltas


## Šaltiniai
Linkolnšyras

**Linkolnšyras** () – istorinė grafystė rytų Anglijoje. Pietryčiuose ribojasi su Norfolku, pietuose su Kembridžšyru, pietvakariuose su Rutlandu, Lesteršyru ir Notingamšyru vakaruose, Pietų Jorkšyru šiaurės vakaruose, bei šiaurėje su Rytų Jorkšyro grafyste. Taip pat, pietuose, 18 metrų (20 jardų) sieną turi su Nortamptonšyro grafyste, Anglijos trumpiausia grafysčių riba.

Linkolnas – grafystės administracinis centras. Linkolnšyras yra antra pagal dydį Anglijos grafysčių. 2011 m. duomenimis, 6959 km² plote, gyveno 1042000 gyventojų.

## Didžiausios gyvenvietės

## Šaltiniai
Girstučio baseinas

**„Girstučio“ baseinas** – vienas iš didžiausių Lietuvos plaukimo kompleksų Kaune, kuris atitinka tarptautinius standartus ir yra įsikūręs „Girstučio“ kultūros ir sporto rūmuose.

Iki 2022 m. buvo vienintelis Kaune 50 metrų ilgio baseinas, po rekonstrukcijos atidarytas 2013 m. Vietoje buvusio lengvosios atletikos maniežo, kuris nebeatitiko tarptautinių reikalavimų, įrengtas 25 metrų baseinas. Dalis baseino insfrastruktūros buvo atnaujinta 2015 m., tuo pat metu 2 aukšte įrengta treniruoklių salė, o 2023 m. buvo įrengta nauja pirčių erdvė.

Sportinėje dalyje įrengtas 50 m ilgio 8 takelių baseinas. Tribūnose įrengta 180 sėdimų vietų. Antroji komplekso dalis skirta pramogoms: čia veikia sūkurinės vonios, 25 m ilgio 4 takelių baseinas, pramoginis baseinas, nusileidimo į vandenį takelis, pirčių zona, baras. Savaitgaliais olimpiniame baseine galima naudotis vandenlenčių trasa, plaukioti jame tuo metu neleidžiama.

Veikia plaukimo akademija „Banga“. 2015 m. „Girstučio“ baseine plaukimo užsiėmimus lankė apie 900 vaikų.

Girstučio baseine 2013 m., 2023 m. surengti atviri Lietuvos plaukimo čempionatai.

2014 metais Girstučio baseino naują logotipą sukūrė grafikos dizaineris Aleksejus Kudinovas, kuris savo kūrybiškumu ir profesionalumu prisidėjo prie baseino įvaizdžio atnaujinimo.https://www.15min.lt/naujiena/aktualu/lietuva/pristatytas-kauno-plaukimo-centro-logotipas-56-408386


Girstučio baseinas.JPG|Aikštelė prie baseino
Girstučio baseinas 4.jpg|25 m baseinas ir pramoginė zona
Girstučio baseinas 3.jpg|Akvaparkas


## Šaltiniai

## Nuorodos

* Oficiali svetainė
Rytų slavų kalbos

**Rytų slavų kalbos** – viena iš trijų regioninių slavų kalbos šakų, kuria šiuo metu kalbama Rytų Europoje. Ši kalbų grupė turi didžiausią kalbančiųjų skaičių tarp slavų kalbų šakų. Dabartinės rytų slavų kalbos yra baltarusių, rusų, ukrainiečių. Rusinų kalba yra laikoma atskira kalba arba ukrainiečių kalbos tarme. Nuo vakarų ir pietų slavų kalbų skiria ryški fonetinė ypatybė − pleofonija.

Rytų slavų kalbos kilo iš bendrojo viduramžių Kijevo Rusios rytų slavų dialekto (vartoto iki XIII – XIV a.) – iš senosios rusų kalbos.

Visos šios kalbos naudoja kirilicą, bet su skirtingais pakeitimais.

## Šaltiniai
Paul Pogba

**Polis Pogba** (; g. 1993 m. kovo 15 d.) – gvinėjiečių kilmės prancūzų futbolininkas, saugas. Atstovavo Prancūzijos rinktinei.

## Karjera
Prancūzas tapo geriausiu jaunuoju 2014 m. pasaulio futbolo čempionato žaidėju.

2016 m. rugpjūčio 8 d. prancūzą iš Turino „Juventus“ perpirko „Manchester United“ klubas, už žaidėją sumokėjęs 105 mln. € sumą. 2022 m. birželio 1 d. pranešta, kad P. Pogba paliks „Manchester United“ klubą.

2022 m. liepos 11 d. prancūzas antrą kartą karjeroje sugrįžo į „Juventus FC“ komandą. Deja, sugrįžus į Turiną žaidėjui atsinaujino traumos. Pirmą kartą aikštėje P. Pogba pasirodė 2023 m. vasario 28 d. Vėliau žaidėjas iškrito iš rikiuotės dar trims savaitėms. 2023 m. gegužės 14 d. rungtynėse su „US Cremonese“ po 23 min. aikštėje jis vėl patyrė raumens traumą. Iš viso 2022–2023 m. prancūzas sužaidė 161 minutę.

## Diskvalifikacija dėl dopingo naudojimo
2023 m. rugsėjo 1 d. žaidėjas buvo suspenduotas dėl antidopingo taisyklių pažeidimo, kai P. Pogbos mėginyje rasta testosterono. 2023 m. spalio 6 d. pakartotinis mėginys taip pat buvo teigiamas.

2024 m. vasario 29 d. Italijos antidopingo tribunolas skyrė prancūzui 4 metų diskvalifikaciją.

2024 m. spalio 4 d. paskirta nuobauda buvo sutrumpinta iki 18 mėnesių, tad pagal tai žaidėjas gali pradėti treniruotis 2025 m. sausio mėnesį. 

2024 m. lapkričio 30 d. „Juventus“ abipusiu susitarimu nutraukė sutartį su prancūzu.

## Monaco
2025 m. birželio 28 d. P. Pogba pasirašė sutartį su Prancūzijos lygoje žaidžiančiu „Monaco“ klubu.

## Dalyvavimas čempionatuose

|}

## Laimėjimai
Juventus
* Serie A: 2012–13, 2013–14, 2014–15, 2015–16 m.
* Coppa Italia: 2014–15, 2015–16 m.
* Italijos futbolo supertaurė: 2013, 2015 m.
Manchester United
* Anglijos lygos taurė: 2016–17 m.
* UEFA Europos lyga: 2016–17 m., 2 vieta 2020–21 m.
;
* Pasaulio futbolo čempionatas: 2018 m.
* Europos futbolo čempionatas: 2 vieta – 2016 m.
* FIFA U-20 pasaulio čempionatas: 2013 m.

## Išnašos

## Nuorodos
* 
*
US Sassuolo Calcio

**Sasuolo „Sasuolo“** – Italijos futbolo klubas iš Sasuolo miesto. 

## Istorija
Klubas buvo įkurtas 1920 m. Ilgą laiką žaidė regioninėse varžybose, o pastaruoju metu sparčiai kopia į Italijos futbolo elitą.

* 2012–2013 m. tapo Serie B nugalėtojais ir pirmą kartą istorijoje pateko į Serie A. 
* Debiutiniame sezone 2013/2014 m. futbolininkai užėmė 17 vietą ir išliko Serie A.
* 2014–2015 m. sezone Serie A iškovojo 12 vietą.
* 2015–2016 m. sezone Serie A visus nustebino ir užkopė į 6 vietą.
* 2016–2017 m. sezone Serie A iškovojo 12 vietą.
* 2023–2024 m. sezone Serie A užėmė 19 vietą ir po 11 sezonų Serie A iškrito į Serie B.

## Pasiekimai
;  **[[Serie B]]:**
*  **Nugalėtojai (2):** 2012–2013, 2024–2025 m.

;  **[[Serie C1]]**:
*  **Nugalėtojai (1):** 2007–2008 Serie C1 (Šiaurė)

;  **[[Supercoppa di Serie C]]**:
*  **Laimėtojai (1):** 2008 m.

## Sezonai
; Pastarųjų metų sezonai

|}

## Stadionas
Namų rungtynes komanda žaidžia Mapei stadione, esančiame Emilijo Redže.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
; Pagrindinės komandos futbolininkai
* Atnaujinta 

## Garsesni žaidėjai
; Futbolininkai, atstovavę Italijos nacionalinei rinktinei
*  Domenico Berardi, puolėjas;
; Užsieniečiai
*  Nemanja Matić, saugas;
*  Fali Candé, gynėjas;
*  Arijanet Muric, vartininkas;
*  Ismaël Koné, saugas;
*  Kristian Thorstvedt, saugas;
*  Alieu Fadera, saugas („vingeris“);

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* BDFutbol svetainė
* Globalsportsarchive
Baturynas

**Baturynas** () – miestas šiaurės Ukrainoje, Černihivo srityje, kairiajame Seimo upės krante. Šalia miesto eina plentas į Oriolą, atsišakoja kelias į Konotopą. Miestas garsus savo XVII-XIX a. architektūriniu paveldu: Kočubėjaus namas, Razumovskio rūmai, klasicistinė Kristaus Prisikėlimo cerkvė, parkai.

## Istorija

Baturynas rašytiniuose šaltiniuose minimas nuo 1625 m. Nuo 1669 m. šiame mieste buvo Kairiakrantės Ukrainos etmonų rezidencija. 1708 m. etmonas Ivanas Mazepa perėjo į švedų pusę Šiaurės kare, todėl Petras I atsiuntė Aleksandro Menšikovo armiją užimti Baturyną. Lapkričio 2 d. įvyko nuožmus mūšis, po kurio rusai užėmė miestą ir jį sudegino. 1760 m. etmonas Kirilas Razumovskis čia įkūrė savo rezidenciją, tačiau Baturynas savo reikšmės nebeatgavo.

Tarybiniais metais turėjo miesto tipo gyvenvietės statusą. 2006 m. teritorija paskelbta kultūriniu draustiniu, 2008 m. suteiktas miesto statusas.


File:Baturyn - Fortress church (p2).JPG|Tvirtovė
File:VChB2.jpg|Prisikėlimo cerkvė
File:Будинок Кочубея - Батурин 2.jpg|Kočubėjaus namas


## Šaltiniai
Klaipėdos laikrodžių muziejus

**Klaipėdos laikrodžių muziejus** – Lietuvos dailės muziejaus padalinys įsikūręs Klaipėdoje, Liepų g. 12. Įkurtas 1984 m. liepos 27 d. Klaipėdoje. Pastato istorija siekia XIX a. pabaigą. Pastatas buvo nekartą restauruotas, o jo funkcija irgi kito ne kartą. XX a. pradžioje čia buvo Žemės bankas, sovietiniu laikotarpiu – Pionierių namai.

Laikrodžių konstrukcijų istorija išdėstyta pirmojo aukšto keturiose ekspozicinėse salėse, o antrojo aukšto penkiose salėse laikrodžiai parodyti pagal stilius ir formas.

## Šaltiniai

## Nuorodos
* Klaipėdos laikrodžių muziejus (lt, en kalbomis)
* Informacija apie muziejų
Azijos draugija

**Azijos draugija** () – Indijos kultūrinė organizacija, vykdanti orientalistinius tyrimus.

Įkurta 1784 m. sausio 15 d. Kalkutoje britų valdininko William Jones ir pradžioje vadinta ***Bengalijos Azijos draugija*** (*The Asiatic Society of Bengal*). Ši draugija, kurią pradžioje sudarė britų kolonistai, pirmoji ėmėsi detalių Indijos ir aplinkinių kraštų literatūros, istorijos, kultūros, religijos tyrinėjimų. Draugija rūpinosi vietinių literatūros kūrinių vertimu į anglų kalbą, etnografinių ekspedicijų organizavimu, įvairių radinių kaupimu. Nuo 1829 m. draugijos nariais galėjo tapti ir indai, o 1885 m. pirmą kartą draugijos prezidentu tapo indas (Dr. Rajendralal Mitra). Nuo 1788 m. draugija pradėjo leisti žurnalą *Journal of the Asiatic Society of Bengal* (JASB).

1808 m. draugija persikėlė į naują pastatą, o 1951 m. pavadinimas pakeistas į „Azijos draugiją“.

Draugijos bibliotekoje saugoma 117 tūkst. knygų, 79 tūkst. žurnalų, 47 tūkst. rankraščių, 293 žemėlapiai, 2150 fotografijų ir daug kitų šaltinių. Kolekcijoje yra itin retų ir vertingų Mogolų laikų iliustruotų rankraščių. 1814 m. draugija atidarė muziejų, bet daugumą eksponatų perdavė Indijos muziejui Kalkutoje.
Teodora Urszula Piłsudska

**Teodora Uršulė Butlerytė-Pilsudska** (*Teodora Urszula Piłsudska z Butlerów*; g. 1811 m. – m. 1886 m. spalio 5 d.) – lenkų grafaitė, Juzefo Pilsudskio senelė.

## Biografija
Gimė iš Butlerių giminės kilusio pakamario Vincento Butlerio ir Mogilų giminės kilusios Malgožatos Bilevič šeimoje. Jos tėvui priklausė Repšėnų, Leliūnų ir kt. Anykščių krašto palivarkai, kurių bendras plotas siekė 4000 hektarų. Uršulė mokėsi Vilniuje, Šv. Marijos lankytojų ordino vienuolyne. Išmoko vokiečių, prancūzų kalbas, groti fortepijonu. 1832 m. susituokė (Paringyje) su 16 metų vyresniu Petru Pavelu Pilsudskiu. Tada su juo persikėlė gyventi į Lyduvėnus, vėliau – į Pašušvį. 1857 m. iš Pašušvio dvaro atkėlė Švč. Mergelės Marijos, Liūdinčiųjų Guodėjos, bažnyčią.

1862 m. fundavo Pajieslio bažnyčios statybą. 1885 m. atliko piligriminę kelionę iš Kauno iki Aušros vartų. Mirė 1886 m. Pašušvyje, palaidota Pajieslio bažnyčios šventoriuje.

Teodora Pilsudska ir Petras Pilsudskis susilaukė 8 vaikų: Ana, Otonas ir Ildefonsas mirė vaikystėje, kiti vaikai – Valerija, Julija, Teresė, Vincentas ir Juzefas Vincentas Pilsudskis.

## Bibliografija
* Stanisław Giedgowd, *Wspomnienia*, Warszawa 1936

## Šaltiniai
Tibetologija

**Tibetologija** – orientalistikos spektrui priklausanti mokslinė disciplina, nagrinėjanti Tibeto kultūrą. Tibetologija apima tibetiečių kalbos, Tibeto budizmo ir Bono religijos, Tibeto istorijos, meno, literatūros studijas.

Pirmasis europietis, susipažinęs su Tibeto kultūra buvo XVII a. jėzuitų misionierius Antonijus de Andradė, įkūręs misiją Gugės karalystėje. Kitas jėzuitas, italas Ipolitas Dezideris, pateko į Lasą ir ten praleido 5 metus, mokydamasis tibetiečių kalbos ir kultūros. Pirmuoju akademiniu tibetologu laikomas vengras Šandoras Kėrešas, keliavęs po Ladaką ir Zanskarą, išmokęs tibetiečių kalbą, perskaitęs daug Tibeto literatūros, išleidęs tibetiečių-anglų žodyną ir gramatiką. Kiti XIX a. tibetologai buvo prancūzas Filipas Eduaras Fuko, olandas Izakas Jakobas Šmitas. XX a. Tibetą ėmė tyrinėti ir britai Čarlis Alfredas Belas, Frydrikas Viljamas Tomas, Deividas Snelgrovas, Maiklas Eiris, italai Džiuzepė Tučis, Lučianas Petechas, vokietis Dyteris Šuchas ir kt.

Tibetologija dėstoma Europos orientalistikos centruose, 1986 m. Kinijoje atidarytas Kinijos Tibeto tyrimų centras. Britanijoje esanti Tarptautinė Tibeto studijų asociacija leidžia leidinį *Journal of the International Association of Tibetan Studies*.

Lietuvoje tibetiečių kalba, Tibeto istorija dėstoma Vilniaus universiteto Orientalistikos centre (dėstytojas – Vladimir Korobov).
Kauno Birštono g. sinagoga

**Kauno Birštono g. sinagoga** – buvusi sinagoga Kaune, Birštono g. 14.

2021 m. sinagogos pastatas buvo įtrauktas į Kultūros vertybių registrą.

## Istorija

Pastatyta 1860-1862 m. Vakarinis fasadas pakeistas 1930 m. Po Antrojo pasaulinio karo nebenaudojama. Sovietmečiu pastatas iš dalies rekonstruotas pritaikant patalpas garažui ir butams. Platinant Birštono gatvę dalis sinagogos buvo nugriauta.

Viena iš nedaugelio išlikusių Kauno sinagogų pastatų. Šiuo metu pastate veikia autoservisas ir kitos komercinės veiklos įmonės.

## Architektūra
Sinagoga pastatyta iš tinkuotų plytų. Dominuoja sinagogoms būdingi smailiaarkiai langai. Išlikusių sinagogos bruožų turi tik rytinė siena. Žiūrint iš Birštono gatvės, pastatas niekaip nebeprimena sinagogos.

## Šaltiniai
Vilniaus Pamėnkalnio g. sinagoga

**Vilniaus Pamėnkalnio g. sinagoga** – buvusi sinagoga Vilniuje, Pamėnkalnio g. 17.

## Istorija
Sinagoga pastatyta dviaukštė, tinkuota.  Šiuo metu pastate veikia komercinės veiklos įmonės.

## Šaltiniai
Lituanica (reikšmės)

**Lituanica** gali reikšti:

* Lituanica – lėktuvas, kuriuo 1933 m. Atlantą perskrido Steponas Darius ir Stasys Girėnas
* Lituanica II – lėktuvas, kuriuo 1935 m. Atlantą perskrido Feliksas Vaitkus
* Lituanica (beisbolo klubas) – Kauno beisbolo klubas 
* Lituanica (krepšinio klubas) – Amerikos lietuvių krepšinio klubas 
* Lituanica (laikraštis) – laikraštis, ėjęs 1992–1994 m. Kaune

Susiję:

* Air Lituanica – reguliarių skrydžių bendrovė
* FK Lituanica Kaunas – futbolo klubas
* LituanicaSAT 1 – pirmasis Lietuvos palydovas

## Taip pat skaitykite

* Lituanika
Zanskaras

**Zanskaras** () – kraštas Indijos valstijoje Džamu ir Kašmyre, sudaro Kargilo rajono parajonį (tehsilą). Administracinis centras – Padumas. Zanskarą nuo Ladako skiria Zanskaro kalnagūbris, jo vidutinis aukštis yra ~6000 m.

Zanskaras užima ~7000 km² teritoriją, kurios aukštis 3500–7000 m. Slėnis išsidriekęs aplink Zanskaro upę, tekančią į Indą. Ši upė prasideda prie Pensi La perėjos, jungiančios Ladaką ir Zanskarą. Kitos svarbios upės yra Kargyagas (prasideda prie Šingo La), Doda, Carapas. Zanskaras žemupyje sudaro Zanskaro tarpeklį. Dėl tokios topografijos Zanskaras yra sunkiai pasiekiamas. Lengviausias kelias eina iš Kargilio, per Suru slėnį ir Pensi La perėją. 1979 m. į čia nutiestas kelias.

2006 m. Zanskare gyveno 13 849 žmonės. Dauguma gyventojų yra maišytos tibetiečių-indoeuropiečių kilmės (čangpai, dardai, monai) ir kalba ladakių kalbos (tibetiečių kalbų grupė) Zanskaro tarme. Beveik visi gyventojai išpažįsta Tibeto budizmą, nors yra ~300 musulmonų Padume. Verčiamasi jakų auginimu, žemės ūkiu, amatais.

Zanskare yra keletas budistų vienuolynų: Sani, Dzongkhulo, Bardano (drukpa mokykla), Rangdumo, Tondi, Fuktalo (gelug mokykla).

Zanskaras gyvenamas nuo bronzos amžiaus. Nuo II a. pr. m. e. pradėjo plisti budizmas, o paminklai datuojami nuo Kušano laikotarpio. VI a. kraštas užkariautas tibetiečių, čia paplito Bono religija. Iki XV a. Zanskaras buvo nepriklausomas (sudarė Gugės karalystę), vėliau tapo pavaldus Ladakui.

Zanskare mokėsi tibetologijos pradininkas Sándor Kőrösi Csoma.


File:Phugtal col.jpg|Fugtalo vienuolynas
File:Zanskar Valley.jpg|Zanskaro slėnis
File:Prayer flag above Tanze Gompa.jpg|Maldų vėliava virš Tanzės vienuolyno
File:Zanskar Lingshed 01.jpg|Lingšedo vienuolynas